**Projekt** : „**UTJECAJ DRUŠTVENIH MREŽA I DRUGIH MEDIJA NA FORMIRANJE IDENTITETA“**

Učenici **1.E** i **1.S** razreda **Druge gimnazije Varaždin** u okviru nastave Etike od 12. prosinca 2018. godine do 30. siječnja 2019. godine sudjeluju u projektu **„Utjecaj društvenih mreža i drugih medija na formiranje identiteta“.**

Cilj navedenog projekta je utvrditi u kolikoj mjeri društvene mreže i mediji utječu na formiranje identiteta mladih, senzibilizirati učenike za problem nasilja preko interneta te ih putem edukacije upoznati s pravilima ponašanja na društvenim mrežama i načinima zaštite od opasnosti kojima su izloženi preko interneta.

Punu potporu projektu, koji je ujedno primjer dobre prakse u okviru „**Škole za život“**, dala je ravnateljica Druge gimnazije Varaždin, **Zdravka Grđan**.

U sklopu projekta u srijedu, 16. siječnja 2019. godine,učenici susudjelovali u radionici **„Nasilje na internetu“**.Radionicu je vodila struč. spec. crim. **Tatjana Novak** iz **Policijske uprave varaždinske**.

Povodom **Dana zaštite podataka**, koji se obilježava **29. siječnja 2019.**godine, objavljujemo plakate učenika nastale u radioniciu radu u grupama, kroz suradnju Druge gimnazije Varaždin i Policijske uprave varaždinske.

Zadatak prve grupe bio je plakatom prikazati pravila ponašanja na društvenim mrežama, druga grupa bavila se pitanjem društvenih mreža i osobnih podataka , a treća grupa nasiljem preko interneta.

Učenici 1.E razreda koji sudjeluju u projektu su: **Nikša Ćirić, Dario Đurek, Nikola Sajko, Nikola Vincek, Ivana Zagrajski**i **Luka Želimorski.**

Učenici 1.S razreda koji sudjeluju u projektu su : **KajaBlaguški, Bruno Bujan, Laura Gotić, Petra Gašparac, Lara Hraščanec, Tena Kovaček, Lorena Lonjak,** i **Ana Sambolec.**

*Jasminka Trojko, prof.*